Innibos Meridian Onderwystrust ondersteun 10 leerders in 2021 - Innibos
Innibos Meridian Onderwystrust ondersteun 10 leerders in 2021
Die Innibos Meridian Karino Onderwystrust ondersteun vanjaar 10 minderbevoorregte leerders met skool en koshuisgelde. Die Trust is 5 jaar gelede in die lewe geroep as 'n belangrike arm van Innibos se gemeenskapsbetrokkenheid. Met behulp van donateurs en maatskappye in die Laeveld wat gelde aan die Trust skenk, kan hierdie leerders 'n geleentheid gebied word om 'n goeie skoolopvoeding te ontvang en hul potensiaal ten volle te ontwikkel. Die Trust voorsien ook jaarliks vir die leerders hul skryfbehoeftes en skoolklere.
Leierskap word deur die program ontwikkel, en die Trust het al twee hoofseuns vir die Meridian Karino School opgelewer. Om vir die Trust te kwalifiseer, moet leerders 'n goeie skolastiese rekord hê, hardwerkend wees en van 'n ouerhuis kom waar die gesamentlike inkomste van die ouers minder as R10 000 per maand is.
Innibos is trots op hierdie projek en baie dankbaar vir ons vennote wat dit moontlik maak om hierdie leerders te ondersteun.
TRAC N4, Vodacom, Produkta Groep, Stabilis, Pronto Computer Solutions, Paragon Van and Truck Rental, Laeveld Trust en I'langa Mall dra almal tot die Trust by. Die jaarlikse Sunbake Innibos Gholfdag word ook ten bate van die Onderwys-Trustfonds aangebied.